สงคราม

สงคราม คือ สถานะความขัดแย้งด้วยอาวุธระหว่างหน่วยทางการเมืองที่ดำรงอยู่เป็นอิสระ (เช่น รัฐชาติ รัฐบาลและตัวแสดงที่มิใช่รัฐ) หรือแนวร่วมขององค์การดังกล่าว
ก

สงครามที่ดีคือสงครามที่ทุกคนจะกลายเป็นวีรบุรุษ และทุกคนเป็นมากกว่าหรือน้อยกว่าวีรบุรุษในยามสงคราม ดังนั้น สงครามครั้งนี้ (สงครามโลกครั้งที่สอง) ก็ไม่ใช่สงครามที่ดีหรอก

เกอรทรูดร์ สไตน์ นักเขียนสตรีชาวอเมริกัน

เราควรจะรู้อะไรมากขึ้นแล้วหลังจากสงครามครั้งแรก

แกร์ด ฟอน รุนด์ชเตดท์
ค

"ฉันพบว่าไม่มีการฆ่าใดที่ชอบธรรม ไม่มีความต่างระหว่างความรุนแรงฝ่ายดีกับความรุนแรงฝ่ายเลว และไม่มีสงครามใดที่มีคุณธรรม สงครามเป็นเพียงการระเบิดออกของความทุกข์ระทมเท่านั้น"

คล้อด อันชิน ธอมัส

สงครามนั้นคือสิ่งสืบเนื่องจากการเมืองในวิธีที่ต่างออกไป

คาร์ล ฟอน เคลาเซวิทซ์, On War
จ

มีแต่คนโง่หรือคนฉ้อโกงเท่านั้นที่พูดดึงดันหรือโลดโผนเกี่ยวกับสงคราม

จอห์น แมคเคน, นิวส์วีค วันที่ 23 มิถุนายน 2008 หน้า 21

เป้าหมายของสงครามมิใช่เพื่อปกป้องประเทศชาติ แต่เพื่อทำให้ไอ้สารเลวนั่นตายเพื่อชาติของมันต่างหาก

พลเอกจอร์จ สมิท แพตตัน

"ทางที่เร็วที่สุดที่จะออกจากสงคราม ก็คือยอมจำนนเสีย"

จอร์จ ออร์เวลล์

สงครามคือสันติภาพ

จอร์จ ออร์เวลล์, The Party in 1984

"ถ้าคนเหล่านั้นทำดีที่สุดแล้ว แล้วนอกเหนือจากนั้นเล่า"

นายพลจอร์จ แพตตัน

"มีแต่คนตายที่เห็นจุดจบของสงคราม"

George Santayana, Soliloquies in England and Later Soliloquies (1922)

กำลังทางอากาศคือโล่อันแท้จริงอย่างเดียวที่จะป้องกันไม่ให้สงครามมาถึงท่ามกลางประเทศของเราได้ ทั้งเป็นประโยชน์อย่างยิ่งในการคมนาคมปกติ

สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ

มันทำให้ผมเกลียดสงคราม แต่ผมก็ยังนึกไม่ออกว่าผมจะเชื่อถึงโลกที่ปราศจากสงครามได้อย่างไร

พันเอกโจช รัชชิ่ง, ขณะบัญชาการรบในสงครามอิรัก, 2004

"ยามสงคราม ไม่มีทหารที่ไม่บาดเจ็บ"

โจซ เนโรสกี้
ซ

"ไม่มีชาติใดที่จักได้รับผลประโยชน์จากการทำสงครามระยะยาว"

ซุนวู, 'ตำราพิชัยสงครามซุนวู

สงครามนั้นแพงเกินกว่าจะใช้เป็นทางแก้ปัญหาที่ถูกต้อง

Clint Borgen

สงคราม พรากผู้เยาว์และเสียงหัวเราะไป

Siegfried Sassoon
ด

ปืนทุกกระบอกที่ผลิต เรือทุกลำที่เข้าประจำการ ขีปนาวุธทุกลูกที่ปล่อย ทำให้เรารู้ว่า ท้ายที่สุดแล้ว ความผิดของผู้ที่หิวแล้วไม่ได้รับการเลี้ยงดู ผู้ที่เหน็บหนาวและเปลือยเปล่า โลกที่เต็มไปด้วยสงครามนี้ไม่ได้เพียงแต่สิ้นเปลืองเงินอย่างเดียว มันจะเป็นการสิ้นเปลืองหยาดเหงื่อของแรงงาน ความฉลาดของนักวิทยาศาสตร์และความหวังของเยาวชนทุกคน

พลเอกดไวต์ ดี. ไอเซนฮาวร์, ปราศรัยแก่ American Society of Newspaper Editors, 1953

ในสงครามไม่มีอาชญากรรม สงครามนั่นแหละคืออาชญากรรม

ดี.อาร์.ไอ.

สงครามนั้นคือนรก แต่การรบในตอนนี้มันโคตรระยำเลย

พันเอกเดฟ แฮกวอร์ธ

สงครามครั้งนี้ ก็เหมือนกับครั้งต่อไป คือสงครามเพื่อจะยุติสงคราม

เดวิด ลอยด์ จอร์จ

เป็นธรรมดาที่เมื่อเราเข้าสงครามแล้ว ย่อมปรารถนาชัยชนะในสงครามไม่มีชัยชนะมาทดแทนได้

ดักลาส แมกอาเธอร์

ยามสงคราม คุณจะแพ้หรือจะชนะ จะอยู่หรือจะตายนั้นมีค่าต่างกันแค่เพียงขนตาเส้นหนึ่ง

ดักลาส แมกอาเธอร์

"สงครามมิได้สอนให้เรารักศัตรู แต่ให้เกลียดมิตรของเรา"

ดับเบิ้ลยู แอล จอร์จ
บ

ถ้าท่านปรารถนาสันติภาพ ก็ต้องเข้าใจสงคราม

บี.เอช. ลิดเดล ฮาร์ท, Strategy (1967)

"สงครามไม่ได้ตัดสินว่าใครเป็นคนถูก (right) แต่ตัดสินว่าใครเป็นคนที่เหลืออยู่ (left)"

เบอร์เทรน รัสเซล

หลังจากสงครามทุกครั้ง จะมีความเป็นประชาธิปไตยเหลืออยู่น้อยลง

Brooks Atkinson
พ

ความเงียบเข้าปกคลุม ผมพูดและจำเป็นต้องพูด ดังนั้นผมจึงพูดแก่เขาว่า:"ทหาร ผมไม่อยากจะฆ่าคุณ ถ้าคุณจะกระโดดเข้ามาอีก ผมก็จะไม่ทำ ถ้าคุณรู้จักผิดชอบชั่วดีมากพอ แต่ว่าคุณเป็นแค่ความคิดเดิมของผมเท่านั้น ภาพที่ปรากฎในจินตภาพของผมได้เปลี่ยนไปจากสิ่งที่ผมคิดเอาไว้ ในภาพนั้นผมแทงคุณ แต่ว่าในตอนนี้ เป็นครั้งแรกของผมที่เห็นว่าคุณเป็นมนุษย์เช่นเดียวกับผม ผมคิดถึงระเบิดมือของคุณ ดาบของคุณ ไรเฟิลของคุณ ตอนนี้ผมเห็นหน้าภรรยาของคุณ หน้าของคุณและมิตรภาพของเราทั้งคู่ อภัยให้ผมด้วย ทหาร เราทั้งคู่เห็นตรงกันว่ามันสายเกินไปแล้ว ทำไมพวกเขาไม่เคยบอกเราว่าคุณเองก็เป็นปีศาจชั่วเช่นเรา ว่าแม่ของคุณก็เป็นห่วงคุณเช่นเรา และเราต่างก็กลัวความตายด้วยกัน ต้องตายและเจ็บปวดทรมานเช่นเรา - ให้อภัยผมด้วย ทหาร ทำไมคุณถึงเป็นศัตรูของผมไปได้ ถ้าคุณและผมต่างปลดไรเฟิลและเครื่องแบบนี่ออกไป พวกเราก็จะกลายเป็นพี่น้องกัน เหมือนกับเคทและอัลเบิร์ต เอาเวลายี่สิบปีของผมไป ทหาร แล้วลุกขึ้น - เอาไปให้มากกว่านี้อีก เพื่อที่ผมจะไม่ทราบว่าแม่แต้จะพยายามทำมันในขณะนี้ก็ตาม

Paul Bäumer, แนวรบด้านตะวันตก เหตุการณ์ไม่เปลี่ยนแปลง

บางครั้งผมก็คิดว่าสงครามคือบทเรียนภูมิศาสตร์ที่พระเจ้าให้เราเรียน

Paul Rodrigues

ทำสงครามเถิด นี่ก็เห็นได้ชัดเจนแล้วว่าเราทนกับสันติภาพนี่มามากพอแล้ว

พีเบลียส สกิปิโอ แอฟริกานัส, กล่าวแก่ฮันนิบาลก่อนยุทธการซามา

มนุษย์ไม่มีสิทธิที่จะฆ่าพี่น้องของตน และไม่ควรจะมีการยกโทษให้เมื่อเขาสวมเครื่องแบบ เขานั้นได้กลายเป็นความน่าอับอายและตกเป็นทาสของการก่ออาชญากรรม

Percy Bysshe Shelley

สงครามนั้นหอมหวานสำหรับผู้ที่ยังไม่เคยได้สัมผัสมัน

Pindar
ฟ

สงครามนั้นมิใช่วิชาเวชศาสตร์ซึ่งประกอบด้วยอนามัยและการบำบัด เป็นสิ่งที่สามารถป้องกันได้ สงครามนั้นเป็นเงื่อนไขธรรมชาติของรัฐ ซึ่งถูกพัฒนาขึ้นจนเป็นเครื่องมืออันทรงประสิทธิภาพในการใช้กำลังบนประโยชน์ของสังคม สงครามนั้นก็เหมือนกับความตาย กล่าวคือ พวกมันสามารถยืดเวลาออกไปได้ แต่ในท้ายที่สุดแล้ว พวกมันจะมาหา และคราวนี้พวกเราจะหลีกเลี่ยงไม่ได้อีกเลย

ฟิลิป บ็อบบิทต์, The Shield of Achilles
ม

"กฎหมายเป็นใบ้ในยามศึก"

มาร์คัส ซิเซโร, Pro Milone

"เขา ทหารเด็ก ปั้นจากดิน ตอนนี้เป็นร่างว่างเปล่า วัยยี่สิบเอ็ด ลูกคนเดียว แต่เขารับใช้เราอย่างดี ฝึกให้ฆ่า อย่าสงสาร มุ่งแค่ทำตามสั่ง เมื่อเสร็จแล้ว รอความตาย แล้วเขาจะพาเจ้าไป"

Metallica, Disposable Heroes
ร

เราได้ยินว่าสงครามถูกเรียกว่า ฆาตกรรม แต่นั่นไม่ใช่ มันคือการฆ่าตัวตายต่างหาก

แรมเซย์ แมคโดนัล, The Observer

ก็ยังดีที่สงครามเป็นสิ่งเลวร้าย มิฉะนั้นเราก็จะชื่นชอบมันเสียอีก

โรเบิร์ต อี. ลี

เป้าหมายของสงคราม คือ สนับสนุนการตัดสินใจของรัฐบาลประเทศของตัวเอง

โรเบิร์ต เอ. ไฮน์ไลน์, Starship Troopers

สงครามไม่ได้ทำให้เราสูงส่งขึ้น แต่ทำให้เราตกต่ำลง

Robert Nichols
ล

คุณอาจไม่สนใจในสงคราม แต่สงครามกลับสนใจคุณ

ลีออน ทรอตสกี้

"สงครามทั้งมวลคือสงครามกลางเมือง เพราะว่าเราทั้งมวลล้วนเป็นพี่น้องกัน"

ลีโอ ตอลสตอย, สงครามและสันติภาพ
ว

"แม้อยู่ในยามสงบ จงเตรียมรบให้พร้อมสรรพ"

พระบาทสมเด็จพระมงกุฎเกล้าเจ้าอยู่หัว

ให้เราได้เรียนรู้ว่า... อย่าเชื่อว่าจะมีสงครามใดจะราบรื่นและเรียบง่ายหรือแก่ทุกคนที่ลงมือกระทำในวิถีชีวิตอันแปลกประหลาดนั้นจะสามารถคาดเดาถึงกระแสน้ำหรือพายุเฮอร์ริเคนที่เขาได้พบเจอ เหล่ารัฐบุรุษที่สร้างกระแสสงครามนั้นต้องระลึกถึงสัญญาณซึ่งเคยให้ไว้ เขานั้นมิได้เป็นเจ้านายแห่งนโยบยอีกต่อไป แต่กลับลดตัวลงมาเป็นทาสเหตุการณ์ที่คาดเดาและควบคุมไม่ได้... เหล่านายทหารที่ไร้ความสามารถหรือหยิ่งยโสเป็นพันธมิตรที่ไว้ใจไม่ได้ เป็นผู้วางตัวเป็นกลางที่อันตราย ชะตาร้าย เรื่องประหลาดที่น่าเกลียดและความล้มเหลวที่น่าอดสู

วินสตัน เชอร์ชิล, This Time It's Our War

เมื่อคุณกำลังจะฆ่าคน ไม่จำเป็นต้องมีความสุภาพอะไรไม่มีใครรับรองความสำเร็จในสงคราม เพียงแต่คิดว่าควรจะได้เท่านั้น

วินสตัน เชอร์ชิลล์

ท่านไม่อาจกล่าวได้ว่าเราไม่ได้พัฒนาอารยธรรมของเรา เพราะว่าในทุกสงครามจะมีวิธีใหม่สำหรับการฆ่าเสมอ

วิล โรเจอร์, หนังสือพิมพ์นิวยอร์กไทมส์ วันที่ 23 ธันวาคม 1929

สงครามนั้นคือสิ่งโหดร้าย ไม่มีใครพยายามจะปรับเปลี่ยนมัน ผู้ที่โหดร้ายกว่าจะจบลงเร็วกว่า

พลเอกวิลเลียม เชอร์แมน

"มีเด็กน้อยหลายคนคิดว่าสงครามคือหนทางไปสู่เกียรติยศ นั่นไม่ใช่ เด็กน้อย มันคือนรก"

นายพล วิลเลียม ที. เชอร์แมน
ส

มันเป็นอุบัติเหตุ อุบัติเหตุจากน้ำมือของผมและคนอื่น โดยปราศจากจิตใจ จากคนหนึ่งไปสู่อีกคนหนึ่งไม่มีวันจบสิ้น และเรายืนอยู่ที่นี่ก็ไม่ใช่ดินแดนของใครเลย

จ่า Steiner, หลังจากช่วยทหารโซเวียตในแนวรบด้านตะวันออกในสงครามโลกครั้งที่สอง, Cross of Iron
ห

สงครามนั้นคือบางสิ่งที่ไร้สาระ ไร้ประโยชน์และหาเหตุผลมิได้

Louis de Cazenave, ทหารผ่านศึกชาวฝรั่งเศสจากสงครามโลกครั้งที่หนึ่ง, บทสัมภาษณ์โดยสำนักข่าวบีบีซี

การเมือง คือ สงครามที่ไม่มีการนองเลือด ขณะที่สงคราม คือ การเมืองที่มีการนองเลือด

เหมา เจ๋อตุง
อ

จุดประสงค์ของทุกสงคราม คืออยากให้มันลงเอยด้วยสันติภาพ

นักบุญออกัสติน

"เราสร้างสงครามเพื่อที่เราจะได้อยู่ในสันติภาพ"

อาริสโตเติล

เคยมีผู้เขียนไว้ในอดีตว่าการสละชีพเพื่อชาติเป็นสิ่งที่งดงามและเหมาะสม แต่ในสงครามปัจจุบัน ไม่มีอะไรเลยที่งดงามและเหมาะสม คุณจะตายเหมือนกับหมาโดยไม่มีเหตุผลดีใด ๆ เลย

เออร์เนสต์ เฮมิงเวย์

"ไม่มีวิธีแห่งเกียรติยศในการฆ่า ไม่มีความสุภาพในการทำลาย สงครามไม่มีอะไรดี นอกจากจุดจบของมัน"

ประธานาธิบดีอับราฮัม ลินคอร์น

"ข้าพเจ้าไม่ทราบว่าอาวุธอะไรจะถูกนำมาใช้ในสงครามโลกครั้งที่สาม แต่ในสงครามโลกครั้งที่สี่ พวกเขาจะสู้กันด้วยแท่งไม้และก้อนหิน"

อัลเบิร์ต ไอน์สไตน์

"เรารู้จักสงครามมากกว่าที่เราจะรู้จักสันติภาพ รู้จักการฆ่าฟันมากกว่ารู้จักการอยู่รอด"

นายพล โอมาร์ แบลดเลย์

"ในสงคราม ไม่มีรางวัลสำหรับผู้ที่วิ่งหนี"

นายพล โอมาร์ แบลดเลย์

ความจริงคือเหยื่อรายแรกของสงคราม

Aeschylus

ผมไม่เคยสนับสนุนสงคราม นอกจากเพื่อที่จะทำให้เกิดสันติภาพ

Ulysses S. Grant
ฮ

"ยามสงบ บุตรฝังศพบิดา แต่ยามสงคราม บิดาฝังศพบุตร"

เฮอรอโดทัส

"คนแก่ประกาศสงคราม แต่คนหนุ่มสาวต้องสู้และต้องตาย"

เฮอร์เบิร์ต ฮูเวอร์
คำคมจากละคร

สงครามทุกครั้งแตกต่างกัน แต่สงครามทุกครั้งก็เหมือนกัน

Anthony Swofford, ตัวละครในเรื่อง Jarhead

ศัตรูจะมีมาให้สู้ทุกเมื่อ บางครั้งข้าอาจจะเบื่อ แต่ไม่ใช่วันนี้

Maltz (คลิงออน), ตัวละครหนึ่งในเรื่อง สตาร์เทร็ค

เจ้าจะรู้สึกสนุกมากเมื่อเจ้าเป็นฝ่ายชนะสงคราม

Martok (คลิงออน), ตัวละครหนึ่งในเรื่อง สตาร์เทร็ค

ลุค: ผมกำลังมองหานักรบผู้ยิ่งใหญ่ โยดา: นักรบผู้ยิ่งใหญ่เหรอ [หัวเราะ] สงครามไม่ได้ทำให้ใครยิ่งใหญ่หรอก

The Empire Strikes Back (1980)
สุภาษิต

Igitur qui desiderat pacem, praeparet bellum (ถ้ามีใครสักคนปรารถนาสันติภาพ จงปล่อยให้เขาเตรียมตัวทำสงคราม)

สุภาษิตละติน
เกม

"ความยุติธรรม ความหมายมันเปลี่ยนไปทุกวัน"

แนคด์ เสนค (บิ๊กบอส)/Metal Gear Solid: Portable Ops

เมื่ออยู่ที่แนวหน้า จะมีคำสั่งเพียงคำสั่งเดียว คือ ฆ่าศัตรูให้ตาย

วอร์แฮมเมอร์ 40,000: รุ่งอรุณแห่งสงคราม
ไม่ทราบผู้กล่าว

เกียรติยศหรือ ไม่มีเกียรติยศในสงครามหรอก พลปืนกลฆ่าเขา และถ้าพวกเขาไม่ทำอย่างนั้น หน่วยปืนใหญ่ก็จะฆ่า และถ้าหน่วยปืนใหญ่ไม่ฆ่า แก๊สคลอรีนที่มาจากนรกก็จะฆ่าเขาเอง

ไม่ทราบ, ทหารสหรัฐอเมริกาในสงครามโลกครั้งที่หนึ่ง

มีเครื่องบินในทะเลมากกว่าเรือดำน้ำจะอยู่บนฟ้า

ทหารเรืออเมริกัน

สันติภาพนั้นเป็นแค่ของชั่วคราว แต่สงครามนั้นเป็นนิรันดร์
เมื่อคนรวยประกาศสงคราม คนจนก็ต้องตาย
ในสังคม ผู้คนที่เข่นฆ่ากัน ล้วนมาจากคนที่รู้จักกัน...แต่ในสงคราม ผู้คนเข้าเข่นฆ่ากัน ทั้งที่ไม่รู้จักกัน
แหล่งข้อมูลอื่น